Bussie-ongeluk: Seun se hart klop nog sterk | Maroela Media
"Sy dokter het Woensdag en vandag van die masjiene wat hom aan die lewe hou, afgehaal," het sy ma Marlene aan Maroela Media gesê. "Hy kon nie weer soos Maandag, op sy eie asemhaal nie, maar sy hartjie het aanhou klop."
Sy sê Hercules se dokter is van mening dat dit op middelbreinaktiwiteit dui en dat hy nie breindood is soos aanvanklik verlede Vrydag beweer is nie. "Terwyl sy hart klop gaan ons nie die masjiene afsit nie. Dit is 'n teken dat die Here besig is om hier te werk," het sy bygevoeg.
Hercules Homan (10). Foto: Verskaf.
Hercules is sy ouers se laatlammetjie en word al vir byna twee weke lank in die waakeenheid van die Garden City-hospitaal in Johannesburg behandel nadat hy voorverlede Vrydag deur 'n minibus van 'n spysenieringsmaatskappy getref is. Die ongeluk het naby sy ouerhuis plaasgevind. Hy het glo gebuk om een van sy skoenveters vas te bind, toe die minibus om 'n skerp draai gekom en hom getref het. Die vrou het glo te vinnig om die draai en te naby aan die sypaadjie gery.
Hy is Vrydag breindood verklaar en sy ouers het die moeilike besluit gemaak dat die masjiene wat hom aan die lewe hou, Maandagoggend afgeskakel sou word. Sy dokter was egter Maandag vol hoop nadat hulle hom van sy asemhalingmasjien afgehaal het en hy self kon asemhaal.
Die Homan-egpaar bly tans in die aande by Hercules sr. se broer in Springs, en is daagliks by hul seun in die hospitaal.
Prys die Here. Hou net moed ek glo en vertrou saam met julle. Ons Pa is groot en Hy stel nie teleur nie. Sterkte v julle. Julle is in ons gebede.
PRYS DIE HEER !
Natuurlik is HY besig met SY werk … ons sal nie ophou bid nie.
En, wil ek nog byvoeg – waar daar lewe is, is daar hoop. Mag U wil geskied. Sterkte aan die familie.
wonderlike nuus, ek bid rerig vir die ou seuntjie, dat hy volkome mag herstel
Mag Tutu en sy geesgenote hiervan kennis neem. Juis noudat die eutanasiekwessie so aktueel is, toon die Here HERE die gruwelike sondigheid daarvan. Dit is immers geen genadedood nie, maar niks anders as moord nie. Met die ouers van die kind bid en hoop ons dat hy sal herstel en dat wat met hom gebeur tot besinning sal lei.